钦定古今图书集成/理学汇编/文学典/第086卷 > 曹伯启
## 钦定古今图书集成/理学汇编/文学典/第086卷 > 曹伯启

按《江南通志》：“伯启字士开，砀山人。笃于问学，至元间，
以荐授西台御史，累迁御史台侍御史。奉命同完颜
纳丹纂集累朝格例，名曰《通制》，颁行天下。又上言：‘五
刑者，刑异五等。今黥杖徒役于千里外，百无一人，是
一人身被五刑，非五刑各底于一人也。治当改’。丞相
是之，而卒不果行。为人性庄肃，奉身清约，在中台奖”
藉名士甚多。所著有诗文十卷、《汉泉漫槁》《续集》三卷
行世。六子十孙皆显仕。